**AKMENĖS RAJONO ŠVIETIMO PAGALBOS TARNYBA**

Įstaigos kodas 300070724

|  |
| --- |
| PATVIRTINTA  Akmenės rajono švietimo pagalbos tarnybos direktoriaus 2025 m. rugpjūčio 6 d. įsakymu Nr. V-41 |

**III KATEGORIJOS PSICHOLOGO PAREIGYBĖS APRAŠYMAS**

**I SKYRIUS**

**BENDROSIOS NUOSTATATOS**

1. Pareigybės pavadinimas – Akmenės rajono švietimo pagalbos tarnybos (toliau – Tarnybos) III kategorijos psichologas.
2. Pareigybių grupė – specialistas, kurių pareigybės priskiriamos A arba B lygiu, atsižvelgiant į būtiną išsilavinimą toms pareigoms eiti.
3. Pareigybės lygis – A1.
4. Pareigybės kategorija – III kategorijos psichologas.
5. Profesijos kodas (Lietuvos profesijų klasifikatorius LPK 2012) – 263401.
6. Pareigybės paskirti – bendradarbiaujant su mokinio (vaiko) tėvais (globėjais, rūpintojais) ir mokytojais įvertinti ir padėti spręsti mokinio (vaiko) asmenybės ir ugdymosi problemas, teikti švietimo, informacinę, konsultacinę ir psichologinę pagalbą pedagogams ir tėvams (globėjais, rūpintojais), prevencinėmis priemonėmis stiprinti mokinių (vaikų) psichologinį atsparumą ir psichikos sveikatą, gebėjimą gyventi ir mokytis, užtikrinant Tarnybos nuostatuose numatytos veiklos vykdymą, tikslų ir uždavinių įgyvendinimas.
7. Pareigybės pavaldumas – tiesiogiai pavaldus Akmenės rajono švietimo pagalbos Tarnybos direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DRABUOTOJUI**

1. Specialistas, einantis Tarnybos III kategorijos psichologo pareigas, turi atitikti šiuos specialius reikalavimus:
   1. turėti psichologijos bakalauro ir psichologijos magistro kvalifikacinius laipsnius arba psichologijos magistro kvalifikacinį laipsnį, baigus vientisąsias studijas arba švietimo, mokslo ir sporto ministro nustatyta tvarka prilygintą aukštojo mokslo kvalifikaciją, arba teisės aktų nustatyta tvarka pripažintą kaip lygiavertę užsienyje įgytą kvalifikaciją;
   2. gerai mokėti valstybinę – lietuvių kalbą (jos mokėjimo lygis turi atitikti Valstybinės kalbos mokėjimo kategorijų nustatymo ir jų taikymo tvarkos apraše, patvirtintame Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų nustatymo ir jų taikymo tvarkos aprašo patvirtinimo“, nustatytus reikalavimus);
   3. turėti kompetencijas, numatytas Reikalavimų mokytojų ir pagalbos mokiniui specialistų skaitmeninio raštingumo programoms apraše, patvirtintame Lietuvos Respublikos švietimo, mokslo ir sporto ministro 2007 m. kovo 29 d. įsakymu Nr. ISAK-555 „Dėl Reikalavimų mokytojų ir pagalbos mokiniui specialistų skaitmeninio raštingumo programoms aprašo patvirtinimo“, t. y. turėti bazinę kompiuterinio raštingumo kvalifikaciją (apimančią informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu) bei naudojimosi dokumentų valdymo sistemomis, duomenų registrais ir internetinėmis platformomis (programinėmis ir (arba) aparatinėmis kompiuterinėmis sistemomis, reikalingomis tam tikrai programinei įrangai paleisti ir naudoti) įgūdžius;
   4. atliekant asmenų pasiekimų ir pažangos vertinimus gebėti taikyti mokslo patvirtintus, teisėtus bei etiškus vertinimo metodus, turėti teisę dirbti su adaptuotais, standartizuotais asmens pedagoginio vertinimo instrumentais;
   5. gerai žinoti profesinės etikos pagrindus ir juos taikyti bendraujant su Tarnybos darbuotojais ar klientais, konsultuojant švietimo pagalbos gavėjus, teikiant informaciją ir švietimo pagalbą;
   6. žinoti ir veikloje taikyti profesinės kalbos kultūros pagrindus;
   7. gebėti kolegialiai ir konstruktyviai dirbti specialistų komandoje, vertinant mokinių (vaikų) specialiuosius ugdymosi poreikius;
   8. gebėti laikytis konfidencialumo, nešališkumo, skaidrumo principų vykdant pareigas;
   9. žinoti ir gebėti taikyti Lietuvos Respublikos Konstitucija, Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus, reglamentuojančius specialiosios pedagoginės pagalbos teikimą, specialųjį ugdymą ir švietimo pagalbą, išmanyti Lietuvos švietimo sistemą.
2. Psichologu negali dirbti asmuo, kuriam taikomi Lietuvos Respublikos vaiko teisių apsaugos pagrindų įstatymo 30 straipsnio 1 dalyje nustatyti apribojimai dirbti ar vykdyti veiklą, susijusią su vaikais ir, kuris nėra pateikęs galiojančio leidimo dirbti su vaikais (teisėto darbo su vaikais) kodą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Tiesioginio darbo funkcijos teikiant švietimo pagalbą:
   1. bendradarbiaujant su kitais Tarnybos specialistais atlikti specialiųjų ugdymosi poreikių vertinimą:
      1. nustatyti mokinio (vaiko) pažintines galias ir sunkumus, raidos ypatumus, asmenybės ir ugdymosi problemas, atlikti mokinio (vaiko) ugdymo ir ugdymosi poreikių vertinimą;
      2. analizuoti ugdymosi sunkumų pobūdį bei ugdymosi aplinkos veiksnius, nustatyta ugdymo pritaikymo poreikį;
      3. įvertinti psichologinės pagalbos poreikį, pobūdį ir rekomenduoti jos skyrimą;
      4. dirbant komandiniu principu nustatyti švietimo pagalbos ir paslaugų mokiniui (vaikui) reikšmes, specialiųjų ugdymosi poreikių lygį, rekomenduoti ugdymo pritaikymą, specialiąsias mokymo ir technines pagalbos priemones, ugdymosi aplinkos pritaikymo būdus, siekiant sudaryti specialiųjų ugdymosi poreikių turinčiam mokiniui (vaikui) optimalias ugdymosi sąlygas;
      5. įvertinus mokinio (vaiko) specialiuosius ugdymosi poreikius, konsultuoti mokinį (vaiką), jo tėvus (globėjus, rūpintojus) dėl mokinio (vaiko) asmenybės, ugdymosi problemų, psichologinės pagalbos jam teikimo, specialiųjų ugdymosi poreikių grupės nustatymo, ugdymo pritaikymo skyrimo;
      6. mokyklai, švietimo teikėjams, tėvams (globėjams, rūpintojams) rengti ir teikti rekomendacijas ugdymui;
   2. teikti mokiniui (vaikui) psichologinį konsultavimą, įvardinti ir išskirti mokinio (vaiko) bendravimo, elgesio, emocines, tarpusavio santykių, saviraiškos problemas, konsultuoti mokinius (vaikus), išgyvenančius krizes ar traumuojančius įvykius (netektys, tėvų skyrybos ir kiti atvejai), patyrusius smurtą ar smurtavusius (ne vėliau kaip per 5 darbo dienas nuo pranešimo apie galimą smurtą momento), numatyti tiesioginio poveikio būdus, taikyti psichologinio konsultavimo technikas individualiai ir (ar) grupėje, dirbant su mokiniais (vaikais) ir (ar) jų tėvais (globėjais, rūpintojais);
   3. konsultuoti tėvus (globėjus, rūpintojus) dėl jų vaiko psichologinių problemų;
   4. teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje, jei savivaldybės vykdomoji institucija Tarnybai yra delegavusi šią funkciją;
   5. padėti mokyklų vaiko gerovės komisijoms ir krizių valdymo komandoms krizių mokykloje metu;
   6. teikti ekspertinę ai (ar) informacinę pagalbą mokiniams (vaikams) ir jų tėvams (globėjams, rūpintojams).
2. Netiesioginio darbo funkcijos teikiant švietimo pagalbą:
   1. bendradarbiauti dėl mokinio (vaiko) ugdymo ir (ar) švietimo pagalbos teikimo su švietimo teikėjų mokytojais, vadovais, administracija, švietimo pagalbos specialistais, mokinio (vaiko) tėvais (globėjais, rūpintojais), teikti jiems rekomendacijas, ekspertinę ir (ar) informacinę pagalbą bei organizuoti supervizijas švietimo pagalbos specialistams;
   2. kaupti, analizuoti ir vertinti informaciją apie Tarnybos aptarnaujamoje teritorijoje gyvenančius specialiųjų ugdymosi poreikių, psichologinių, asmenybės ir ugdymosi problemų turinčius mokinius (vaikus), jų problemas, ugdymo organizavimą, aplinkos pritaikymą bei specialiosios pedagoginės, psichologinės pagalbos ir (arba) socialinės pedagoginės pagalbos teikimo klausimais;
   3. pasirengti tiesioginėms specialistų veikloms, tvarkyti ir pildyti Tarnybos veiklos ir darbo dokumentus, nurodytus Mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos apraše ir Tarnybos vidaus tvarką nustatančiuose dokumentuose;
   4. bendradarbiauti su savivaldybės vykdomąja institucija, Lietuvos įtraukties švietime centru, Nacionaline švietimo agentūra, kitų savivaldybių Tarnybomis, švietimo centrais bei švietimo teikėjais, vaiko teisių apsaugos institucijomis, asmens sveikatos priežiūros įstaigomis, savivaldybės visuomenės sveikatos biuru, institucijomis ir (arba) organizacijomis, kurios teisės aktų nustatyta tvarka turi teisę kreiptis į Tarnybą dėl duomenų pateikimo.
3. Vykdydamas tiesiogines ir netiesiogines funkcijas:
   1. 60 procentų savo darbo laiko skiria tiesioginiam darbui su klientais (tiesioginio darbo laikas), o likusį laiką – kitoms funkcijoms, veiklos ir darbams vykdyti (netiesioginis darbo laikas);
   2. vykdo tiesioginio vadovo pavedimus, susijusius su pagrindinėmis funkcijomis;
   3. vykdo kitus nenuolatinio pobūdžio Tarnybos direktoriaus pavedimus, dalyvauja darbo grupių bei komisijų veiklose, projektuose, prevencijos ir kitose programose, padedančiose veiksmingiau ugdyti psichologinių, asmenybės ir ugdymosi problemų turinčius mokinius (vaikus), išvengti psichologinių, asmenybės ir ugdymosi problemų ar jas spręsti;
   4. identifikuoja įstaigos konfidencialią informaciją, ją korektiškai naudoja ir saugo;
   5. tausoja Tarnybos turtą ir išteklius;
   6. gerbia ir gina įstaigos interesus;
   7. reguliariai, tikslingai ir kryptingai tobulina bei kelia savo profesinę kvalifikaciją, domisi psichologinės pagalbos ir švietimo politikos naujovėmis, informuoja apie jas savo tiesioginį vadovą, kitus darbuotojus ir klientus, analizuoja ir reflektuoja savo profesinę veiklą, siekiant ją tobulinti.

\_\_\_\_\_\_\_\_\_\_\_\_\_\_\_\_\_

*Su pareigybės aprašymu susipažinau ir sutinku:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Parašas, vardas pavardė, data)*